રેલવે પ્રશાસન દ્વારા ગટરના પુલીયાનો પ્રવાહ બંધ કરી દેતાં શુક્રવારે કાર્ગો વિસ્તારમાં સમસ્યા ઉભી થઇ હતી. લોકોના ઘર અને રસ્તા પર દુષિત પાણી ફરી વળતાં આ વિસ્તારના લોકોમાં રોષની લાગણી જન્મી હતી. કફોડી હાલતમાં મુકાયેલા રહીશોએ રજૂઆત કર્યા પછી પરીણામ ન આવતાં શનિવારે રેલવે પ્રશાસન સામે ધરણાનો કાર્યક્રમ યોજ્યો હતો. રહીશોના ધરણા પછી રેલવેના બાબુઓને જાણ કરવામાં આવ્યા પછી રવિવારે સાનુકુળ ઉકેલ લાવવાની ખાતરી આપતા મામલો અંતે સમેટાયો હતો.